b'\n_START_ARTICLE_\nStetinin M-16\n_START_PARAGRAPH_\nSteninin M-16 (tunnettiin my\xc3\xb6s nimityksell\xc3\xa4 MVA M-16, sek\xc3\xa4 my\xc3\xb6s Grigorovich M-16) oli ven\xc3\xa4l\xc3\xa4inen ensimm\xc3\xa4isen maailmansodan aikainen meritiedustelu- ja koulukone._NEWLINE_D.P. Grigorovits suunnitteli ranskalaisen Farman  F.30 -vesikoneen pohjalta M-16-koneen. Kellukkeilla tai vaihtoehtoisesti suksilla varustetun koneen lento-ominaisuudet olivat huonot, silti sit\xc3\xa4 valmistettiin noin 50 kappaletta.\n_START_SECTION_\nK\xc3\xa4ytt\xc3\xb6 Suomessa\n_START_PARAGRAPH_\nSuomen ilmavoimat sai k\xc3\xa4ytt\xc3\xb6\xc3\xb6ns\xc3\xa4 sis\xc3\xa4llissodassa viisi ven\xc3\xa4l\xc3\xa4isten j\xc3\xa4tt\xc3\xa4m\xc3\xa4\xc3\xa4 konetta sek\xc3\xa4 runsaasti varaosia. Osista koottiin my\xc3\xb6hemmin yksi kone lis\xc3\xa4\xc3\xa4. Koneet olivat jo k\xc3\xa4ytt\xc3\xb6\xc3\xb6n otettaessa huonokuntoisia. Luutnantti V\xc3\xa4in\xc3\xb6 Mikkola yritti kuljettaa Stetinin-koneella senaatin puheenjohtajan Svinhufvudin Helsingist\xc3\xa4 Vaasaan helmikuussa 1918, lento jouduttiin kuitenkin keskeytt\xc3\xa4m\xc3\xa4\xc3\xa4n moottorih\xc3\xa4iri\xc3\xb6n takia. Farmaneiksi Suomessa kutsuttuja koneita k\xc3\xa4ytettiin ilmavoimissa vuoteen 1923 asti. Suomen ensimm\xc3\xa4inen laskuvarjohyppy tehtiin 17. kes\xc3\xa4kuuta 1922 M-16-koneesta, hypp\xc3\xa4\xc3\xa4j\xc3\xa4 oli E. Erho.'